78/774/ETY: Neuvoston päätös, tehty 19 päivänä syyskuuta 1978, tiettyjen kolmansien maiden toimista meriliikenteessä



Virallinen lehti nro L 258 , 21/09/1978 s. 0035 - 0036

Suomenk. erityispainos Alue 7 Nide 2 s. 0102

Kreikank. erityispainos: Luku 07 Nide 2 s. 0087

Ruotsink. erityispainos Alue 7 Nide 2 s. 0102

Espanjank. erityispainos: Luku 07 Nide 2 s. 0131

Portugalink. erityispainos: Luku 07 Nide 2 s. 0131



NEUVOSTON PÄÄTÖS, tehty 19 päivänä syyskuuta 1978, tiettyjen kolmansien maiden toimista meriliikenteessä (78/774/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan, ottaa huomioon komission päätösluonnoksen, ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että on otettava käyttöön tietojärjestelmiä, jotta yhteisön toimielimet voivat saada tietoja sellaisten kolmansien maiden kauppalaivastojen toimista, joiden menettelytavat ovat haitallisista jäsenvaltioiden merenkulkuun liittyville eduille varsinkin, jos tällaiset toimet haittaavat jäsenvaltioiden kauppalaivastojen kilpailukykyä kansainvälisessä merenkulussa; näiden tietojärjestelmien täytyy helpottaa neuvotteluja yhteisön tasolla, ja olisi säädettävä mahdollisuudesta toteuttaa tarvittavat toimenpiteet yhteisön tasolla, jotta jäsenvaltiot voivat yhdessä toteuttaa vastatoimenpiteitä tiettyjen kolmansien maiden meriliikenteen alan toimia vastaan; ON TEHNYT TÄMÄN PÄÄTÖKSEN: 1 artikla 1. Jäsenvaltioiden on toteutettava kaikki tarvittavat toimenpiteet sellaisen järjestelmän käyttöön ottamiseksi, jonka avulla voidaan kerätä tietoja sellaisten kolmansien maiden laivastojen toiminnasta, joiden toimet ovat haitallisia jäsenvaltioiden merenkulkuun liittyville eduille varsinkin, jos tällaiset toimet haittaavat jäsenvaltioiden kauppalaivastojen kilpailukykyä kansainvälisessä merenkulussa. 2. Siinä määrin kuin 1 kohdassa tarkoitettujen tavoitteiden toteuttamiseksi on tarpeen, tämän järjestelmän on luotava jokaiselle jäsenvaltiolle mahdollisuus kerätä tietoja: P tarjolla olevien meriliikenteen palvelujen tasosta; P näitä palveluja tarjoavien alusten kyseisissä jäsenvaltioissa lastaamien tai purkamien tavaroiden laadusta, määrästä, arvosta, alkuperästä ja määränpäästä; sekä P palveluihin sovellettavien tariffien tasosta. 2 artikla 1. Neuvosto päättää yksimielisesti, mitkä ovat ne kolmannet maat, joiden laivastoihin tietojärjestelmää yhteisesti sovelletaan. 2. Edellä 1 kohdassa tarkoitetussa päätöksessä on yksilöitävä, mihin meriliikenteeseen tietojärjestelmää sovelletaan, järjestelmän käyttöönottopäivä, tietojen toimittamista koskevat jaksot, ja minkä tyyppisiä 1 artiklassa tarkoitettuja tietoja on kerättävä. 3. Jäsenvaltioiden on toimitettava tietojärjestelmänsä tuottamat tiedot komissiolle määräajoin tai komission pyynnöstä. 4. Komissio laatii yhdistelmän koko yhteisön tiedoista. Näihin tietoihin sovelletaan jäsenvaltioiden ja kolmansien maiden välisiä suhteita meriliikenteen alalla sekä meriliikenteen alaan liittyvää toimintaa kansainvälisissä järjestöissä koskevasta neuvottelumenettelystä () 13 päivänä syyskuuta 1977 tehdyn neuvoston päätöksen 77/587/ETY 4 artiklaa. 3 artikla Jäsenvaltiot ja komissio tutkivat säännöllisesti päätöksen 77/587/ETY mukaista neuvottelumenettelyä noudattaen ja muun muassa 1 artiklassa tarkoitetun tietojärjestelmän tuottamien tietojen perusteella 2 artiklassa tarkoitetuissa päätöksissä määriteltyjen kolmansien maiden kauppalaivastojen toimia. 4 artikla Neuvosto voi yksimielisesti päättää, että jäsenvaltioiden on sovellettava yhteisesti kansalliseen lainsäädäntöönsä sisältyviä tarkoituksenmukaisia vastatoimenpiteitä sellaista kolmatta maata tai kolmansien maiden ryhmää kohtaan, josta on tehty 2 artiklassa tarkoitettu päätös. 5 artikla Jäsenvaltiot saavat edelleen soveltaa yksipuolisesti kansallisia tietojärjestelmiään ja vastatoimenpiteitään. 6 artikla Jäsenvaltioiden on komissiota kuultuaan annettava tämän päätöksen täytäntöönpanon edellyttämät lait, asetukset ja hallinnolliset määräykset mahdollisimman pian ja viimeistään 31 päivänä joulukuuta 1978. 7 artikla Tämä päätös on osoitettu kaikille jäsenvaltioille. Tehty Brysselissä 19 päivänä syyskuuta 1978. Neuvoston puolesta Puheenjohtaja H.-D. GENSCHER () EYVL N:o C 131, 5.6.1978, s. 40 () Lausunto on annettu 1 päivänä kesäkuuta 1978 () EYVL N:o L 239, 17.9.1977, s. 23